open-index/open-wikipedia-markdown huggingface dataset:
Viðareiðis kirkja

**Viðareiðis kirkja** er en steinkirke på Viðareiði på Færøyene. Den ligger vakkert til, med utsikt utover havet og mot Enniberg og Kunoyarnakkur. I Viðareiðis kirkja befinner det seg en gjenstand som regnes som en av de eldste kirkegjenstandene på Færøyene. Det er et korsbilde fra 1551 som henger på nordveggen i kirken, gitt av handelsmannen Thomas Koppen fra Hamburg i 1533. Til kirken hører prestegården i Ónagerði.

## Historie
I 1891 ble en ny kirke på Viðareiði planlagt. Denne skulle være gråmalt, 28 alen lang og 12 alen bred, med skifertak og støpejernsvinduer. Kostnadene var beregnet til underkant av 9 000 kroner. Johan Andreas Petersen fra Mikladalur påtok seg å gjøre det meste av arbeidet for 8 000 kroner. Annet småarbeid kom i tillegg, men kostnadsberegningene stemte.

Dagens kirke kunne bli inspisert og godkjent av J. Heinesen og S.F. Jacobsen den 20. november 1892, og ble innviet samme dag av prost Jens Christian Evensen. I godværet den dagen hadde mange av bygdefolket kommet sammen, og de gikk sammen den høytidelige prosesjonen fra gammelkirken fra 1831 til den nye kirken, sammen med gjester fra andre bygder på Norðoyar. Med seg hadde de pyntegjenstander og annet fra gammelkirken som de skulle ha i den nye.

Etter at kirken ble bygd er det gjort mye vedlikehold, og mange endringer har funnet sted. Blant annet er taket skiftet fire ganger, og støpejernsvinduene er skiftet ut med trevinduer. Kirkesølvet ble gitt i gave av den britiske regjeringen som takk til bygdefolket for at de reddet deler av mannskapet da briggen «Marwood» forliste øst for Viðareiði under en vinterstorm i 1847.


Fil:Viðareiðí.11.jpg|Kirken og havklippene
Fil:Church of vidareidi, faroe islands2.jpg|Viðareiðis kirkja
Fil:Viðareiði - Ónagerði.jpg|Prestegården i Ónagerði
Fil:Viðareiði - fólk fer úr kirkju.jpg|Folk drar hjem fra kirken


## Eksterne lenker
* Fólkakirkjan
Elin Maria Bugge

**Elin Maria Bugge**, ofte kalt **Maja Bugge**, (født 15. november 1978) er en norsk animatør, 3D animatør og illustratør. Tegnestilen hennes har blitt beskrevet som «karikert realisme». 

Elin Maria Bugge er utdannet ved blant annet animasjonslinja ved Høgskolen i Volda. 

Elin Maria Bugge jobbet inntil 2009 som animatør hos videospillprodusenten Funcom i Oslo. Hun har også illustrert fem lettlestbøker i serien om Korsfarerne skrevet av Steffen Sørum. Senere har Bugge jobbet for Expanse AS, Qvisten Animation AS og Gimpville.

Bugge har jobbet på videospillene The Park (2015), Conan Exiles (2017) og Filmen kuToppen (2018).

## Referanser


## Eksterne lenker
* Hjemmeside
* Maja Bugges blogg med illustrasjonseksempler
* Linkedin
Statsrådet i DDR

**Der Staatsrat der DDR** (norsk: «DDRs statsråd») var mellom 1960 og april 1990 det kollektive statsoverhodet (presidentmakten) i DDR. Wilhelm Pieck var landets første og eneste president. Hans presidentgjerning strakk seg fra 1949 til han døde i 1960. Etter dette gikk presidentmakten over til det kollektive statsrådet.

Ettersom DDR kopierte Sovjetunionen i det meste, var organiseringen og betydningen av statsrådet å etterligne sovjetiske ideer. Slik det ville være med en konvensjonell president så var Ministerrådet i DDR, landets regjering, ansvarlig overfor DDRs statsråd. 

I virkeligheten ble presidentmakten kun utøvd av formannen i statsrådet og de andre medlemmene hadde praktisk talt ingen innflytelse.

## Statsrådets formenn
Brureika

**Brureika** er en sommereik (*Quercus robur*) som i 2007 ble kåret til Norges største tre *(omkrets, 1,3m over bakken)*, foran «Mollestadeika» ved Mollestad i Birkenes.

Treet står på gården Lothe ved Utne i Ullensvang i Hardanger, og ble fredet som *Lote naturminne* den 21. mai 1920. 

Grunneier er Mikkal Lothe.

Treet ble målt til en omkrets på 10,80m 1,3m over bakken. Stammen er delt i to deler med felles rot, og de to delene er sammenkoblet med to jernstenger for å unngå videre splittelse.

Selv om treet er innhult og splittet, er bladverket fremdeles frodig (per 2022).

## Galleri

Fil:Brureika 001.jpg|Brureika i august 2009. 
Fil:Brureika 002.jpg|Brureika i august 2009. 
Fil:Brureika 004.jpg|Brureika i august 2009. 
Fil:Brureika 007.jpg|Brureika i august 2009. 
Fil:Brureika 008.jpg|Brureika i august 2009. 


## Referanser
Travis Wall

**[[Travis Wall|Travis Michael Wall]]** (født 16. september 1987 i Virginia Beach, Virginia), er en amerikansk danser, danseinstruktør og koreograf som spesialiserer seg mest i moderne dans, jazzdans og ballett, men danser også hiphop. Han er mest kjent for sin deltakelse i 2006 i den andre sesongen av So You Think You Can Dance, der han endte på 2.-plass. Wall er siden blitt koreograf for programmet, og fikk dommerne til å reise seg med koreografien til Jeanine Mason og Jason Glover i So You Think You Can Dance (sesong 5).

## Oppvekst og tidlig karriere
Wall begynte å danse i sin mors studio og trente ballett. Walls adoptivbror, Danny Tidwell endte på 2.-plass i So You Think You Can Dance (sesong 3). Wall var tidlig med i en Dr. Pepper-reklame og et broadwayshow.

## So You Think You Can Dance
Wall kom på 2.-plass i So You Think You Can Dance (sesong 2), som 18-åring. Han var produsenten og programskaperen (Nigel Lythgoes) favoritt den sesongen, og har blitt kalt av mange den beste deltakeren som har vært med i programmet.

Mia Michaels vant en Emmy i 2007 i kategorien Outstanding Choreography for nummeret med Wall og Heidi Groskreutz, kalt «The Park Bench» som ble danset til «Calling You» av Céline Dion som en moderne dans.

Høsten 2006 var Wall med på turnéen av programmet.

So You Think You Can Dance (sesong 4) var Wall med på å lære koreografi til de som hadde gått videre til koreografirunden etter auditionrundene.

Wall var med på en overraskelsesaudition i sesong 4 som *Danielle Chorizo*, som skulle være en jente, og dommerne reiste seg og falt i latterkrampe.

Den sjette uken i So You Think You Can Dance (sesong 5), koreograferte han et moderne nummer for Jeanine Mason og Jason Glover til «If It Kills Me» (The Casa Nova Sessions) av Jason Mraz, som fikk dommerne til å reise seg av begeistring for koreografien. Den syvende uken koreograferte han et fellesnummer for de 8 beste. Han ble igjen kritisert for sin supre koreografi. I den 100. episoden av programmet fremførte Wall og Heidi Groskreutz «The Park Bench» igjen.

## Annet etter So You Think You Can Dance
Wall var med å fremføre et nummer sammen med Wade Robson og andre som en gjesteopptreden på *[[Dancing with the Stars]]* i 2007. Wall, sammen med Tidwell og mange andre tidligere deltakere fra So You Think You Can Dance fremførte et nummer på *[[Idol Gives Back]]*-programmet i 2008 som også blir produsert av Nigel Lythgoe.

## Filmografi
* Bedtime Stories (2008)

## Priser
* **2006,** 2.-plass i So You Think You Can Dance.
* **2009,** stående applaus + at nummeret med Jeanine Mason og Jason Glover ble valgt som Mary Murphys favorittnummer av sesongen.

## Referanser


## Eksterne lenker
* 
*
Det liberaldemokratiske parti (Japan)

**Det liberaldemokratiske parti**, forkortet **LDP**, er et politisk parti i Japan. Partiet er blant verdens mest suksessrike i demokratiske valg: Liberaldemokratene har hatt regjeringsmakten i Japan nesten uavbrutt siden partidannelsen i 1955.

LDP er et selverklært liberalt parti, men har med tiden blitt overveiende konservativt og nokså nasjonalistisk og populistisk i sin praksis. Partiet har blant annet begynt å løse opp den antimilitaristiske linjen i Japans utenriks- og sikkerhetspolitikk.

LDP har i lange perioder siden 1955 regjert med rent flertall i underhuset i Japans riksdag. Unntakene er periodene 1993–1996 og 2009–2012. Da halve overhuset var på valg i 2007, mistet LDP også flertallet der, men gjenvant kontrollen i 2012. Siden slutten av 1990-årene har LDP hatt partiet Kōmeitō som en fast samarbeidspartner. LDP fant opprinnelig sin hovedmotstander i Japans sosialistparti, men i 1990-årene ble denne rollen overtatt av Det demokratiske parti, som gikk i oppløsning etter regjeringsskiftet i 2012.

Japan har en politisk kultur for å styre på brede flertall, også med opposisjonen. LDP har bestått av sterke fraksjoner, der politikerne har hatt sterke patron- og klientforhold til ulike velgergrupper og næringsinteresser.

## Referanser


## Eksterne lenker
* 
*
Allison Holker

**Allison Renee Holker** (født 6. februar 1988) er en amerikansk danser og skuespiller. Hun kom blant de 8 beste i So You Think You Can Dance 2006. Hun var med i High School Musical og High School Musical 2 som danser. I 2010 var hun med i So You Think You Can Dance igjen som en «All-Star» og danset med deltagerne, første uken med Alex Wong der Mia Michaels mente nummeret var det beste som noen gang hadde vært gjort på programmet foreløpig.

## Priser
*2004, Nasjonal seniorartist fra Company Dance 
*2005, Nasjonal senior fantastisk dans for New York City Dance Alliance
*2006, Finalist So You Think You Can Dance
*2007, Nasjonal senior danser det året

## Referanser


## Eksterne lenker
* 
*
Heidi Groskreutz

**Heidi Groskreutz** er en amerikansk selskapsdanser som kom på 4.-plass i So You Think You Can Dance (sesong 2). Hun er kusine til vinneren (Benji Schwimmer) av programmet samme sesong.

## Priser
* 1990 US Open, Young America Div. (6-11-åringer), 2.-plass, partner Benji Schwimmer 
* 1991 US Open, Young America Div. (6-11-åringer), 1.-plass, partner Benji Schwimmer 
* 1992 US Open, Young America Div. (6-12-åringer), 3.-plass, partner Benji Schwimmer 
* 1993 US Open, Young America Div. (6-12-åringer), 4.-plass, partner Benji Schwimmer 
* 1994 US Open, Young America Div. (6-12-åringer), 2.-plass, partner Benji Schwimmer
* 2001 US Open Swing Dance Championship, Showcase-divisjon, partner Benji Schwimmer 
* 2002 US Open Swing Dance Championship, Showcase-divisjon, partner Benji Schwimmer 
* 2005 US Open Swing Dance Championship, Showcase-divisjon, partner Benji Schwimmer
* 2006 So You Think You Can Dance (Sesong 2), 2.-plass

## Eksterne lenker
* Heidi Groskreutz Skips the Light Fandango — And America Calls Out for More
* Heidi's MySpace
* Benji og Heidis instruksjonsDVD
Ivan Koumaev

**Ivan Koumaev** (født 16. oktober 1987 i Siberia) er en amerikansk danser som kom på 5.-plass i So You Think You Can Dance (sesong 2). Han har vært med i to musikkvideoer med Miley Cyrus, og underviser i hiphopdans fast i USA. Han begynte å danse som 11-åring, etter han så filmen *Breakin*.

## Eksterne lenker
* 
*
VM i friidrett 2009 – 1500 meter menn

Øvelsen **[[1500 meter (friidrett)|1500 meter menn]]** ved **[[VM i friidrett 2009]]** ble avholdt på Olympiastadion i Berlin mellom 15 og 19. august.

Norge var ikke representert i øvelsen.

## Medaljevinnere

## Rekorder

## Kvalifikasjonskrav

## Program

## Resultater
### Forsøksheat
Kvalifisering: De første 5 utøverne i hvert heat var direktekvalifisert til semifinale og ellers de 4 utøverne med de raskeste tidene til semifinale.

}   || 1 ||align=left| Boampouguini Djigban ||align=left|  ||  ||align=left|Fullførte ikke
|}

### Semifinaler
Kvalifisering: De første 5 utøverne i hver semifinale var direktekvalifisert til finalen og ellers de 2 utøverne med de raskeste tidene til finalen.

} || 1 ||align=left| Haron Keitany ||align=left|  ||   ||align=left|Startet ikke 
|}

### Finale

## Referanser


## Eksterne lenker
* 1500 meter resultater fra IAAF. IAAF. Besøkt 15. august 2009.
Tørket frukt

**Tørket frukt** er frukt som er tørket, enten naturlig, med hjelp av en dehydreringsmaskin eller i industrielle anlegg. Tørking er en av de eldste, kjente konserveringsmetodene for både frukt og andre matvarer. Rosiner eller korinter (fra druer), svisker (fra plommer) og dadler er eksempler på populære tørkede frukter. Andre frukter som er gode tørket inkluderer epler, aprikoser, bananer, tranebær, fiken, kiwi, mango, papaya, pærer, ananas, jordbær og tomater. Mange av disse er handelsvarer som finnes i butikker med spesielt vareutvalg, som helsekost, og i innvandrerbutikker. Frukten kan brukes i matlaging, inklusive baking eller nytes som erstatning for snop.

En del frukter kan bare tørkes etter å ha blitt skåret i skiver eller småstykker. Dette er for å unngå råtning eller gjæring innenfra.  I tilknytning til skivingen, kan frukten dyppes i f.eks sukkerlake. 

Tørket frukt er vanlig ingrediens i en del ferdigretter som kjøpes på poser som skal blandes ut i vann og kokes opp. (Toro og Maggi er de mest sette merkene i butikkhyllene per 2009). 

## Industriell tørking
Tre forskjellige tørkemetoder brukes i industriell produksjon av tørket frukt: Frysetørking i vakuum, tørking i varmluftsanlegg og atmosfærisk frysetørking. 

## Se også
* Konservering
* Tørking

## Referanser


## Eksterne lenker
*
NM i friidrett 2004

**Norgesmesterskapet i friidrett 2004** er en felles betegnelse på flere arrangementer som i løpet av kalenderåret 2004 kåret norgesmestere i friidrettsøvelsene.

Hovedmesterskapet ble arrangert i Florø 6. – 8. august. Arrangører var Florø TIF.
Kongepokalene ble vunnet av Andreas Thorkildsen og Grete Etholm Snyder.

Følgende øvelser ble arrangert utenfor hovedmesterskapet:
* NM i friidrett innendørs 2004 – Stange 14. – 15. februar
* Halvmaraton – Bergen 9. oktober (Fanaløpet)
* Maraton – Tromsø 19. juni (Midnight Sun Marathon)
* Stafetter – Åkrestrømmen 28. – 29. august
* NM i mangekamp 2004 – Moss 24. – 25. juli
* Terrengløp, kort løype og stafett – Sandvika 24. april
* Terrengløp, lang løype – Lillehammer 18. september

Mestvinnende utøver på herresiden ble Henrik Sandstad som ble norgesmester på 5000 meter, 10000 meter, halvmaraton og 10 km terrengløp. Beste kvinne ble Ragnhild Kvarberg med gull på 1500 meter og 2 km terrengløp, samt sølv på 800 meter.

__TOC__
## Kvinner
### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[Halvmaraton]]




### [[Maraton]]




### 2 km terrengløp




### 6 km terrengløp




### Terrengstafett




### [[100 meter hekk]]




### [[400 meter hekk]]




### [[3000 meter hinder]]



Kun 2 utøvere deltok i øvelsen.


### [[4 x 100 meter stafett]]




### 4 x 400 meter stafett




### 4 x 800 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Spydkast]]




### [[Diskos]]



Etholm Snyder mottok kongepokalen for denne seieren.


### [[Kulestøt]]




### [[Sleggekast]]




### [[Sjukamp]]




## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[Halvmaraton]]




### [[Maraton]]




### 3 km terrengløp




### 10 km terrengløp




### Terrengstafett




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Spydkast]]



Thorkildsen mottok kongepokalen for denne seieren.


### [[Diskos]]




### [[Kulestøt]]




### [[Sleggekast]]




### [[Tikamp]]




## Medaljeoversikt

## Kilder
* friidrett.no: Norske mesterskap
* Egil Svendsby (red.) *Sportsboken 2004*, s. 245-48. Schibsted. ISBN 978-82-516-2061-1.
NM i kubb

**Norgesmesterskapet** (**NM**) **i [[kubb]]** er et årlig sportsarrangement avholdt i Larkollen under Larkolluka. NM i kubb hadde sin begynnelse med mål om 10 deltakende lag sommeren 2009, men endte med over dobbelt så mange lag til start. De lengstfarende dro fra Namsos for å delta. Konkurransen blir spilt som utslagsturnering.

Før 2020 ble NM arrangert i Folloparken på Orkanger i Trøndelag.

I 2020 var det 60 lag som var med for å kjempe om tittelen Norgesmester i kubb. Vinneren i 2020 ble laget Bryggebakken, mens laget Ferieforpesterne vant i 2021. Konkurransen i 2021 ble avholdt på Park Lane i Larkollen onsdag 21. juli. 74 lag deltok i 2021.

i 2023 ble det satt rekord for antall deltakere med hele 99 lag. Konkurransen ble avholdt på Park Lane i Larkollen onsdag 19. juli.

## Premier
Premiene for deltakelse i 2009 var følgende:

* Inngravert pokal til hver spiller på vinnerlaget
* En flaske champagne til hver spiller på vinnerlaget
* Diplom til alle lagene som tok seg til kvartfinale. Premiene ble finansiert av et deltakelsesgebyr på 50 kroner.
Fra 2020 er det pokal til de tre beste lagene.

## Vinnere
*Vinnerne i det første norgesmesterskap i kubb ble Ivar Ustad og Johan Pääaho Svanem.
*Vinnerne i det andre norgesmesterskapet i kubb ble Martin Solem og Tore Druglimo.
*Vinnere av 2020 mesterskapet ble «Bryggebakken» med deltakerne Magnus, Martine og Thomas.
*Vinnere av mesterskapet i 2021 ble laget «Ferieforpesterne», med deltakerne Thea Fleischer og Jens Gundersen.
*Vinnere av mesterskapet i 2022 ble «Team Annekset» med deltakerne Henrik og Ellinor.
*Vinnere av mesterskapet i 2023 ble laget «You never walk alone" med deltakerne Henning Henriksen, Joakim Braathu og Ståle Strand. 
*Vinnere av mesterskapet i 2024 ble laget «De påmeldte» med deltakerne Linn Merete, Embla og Ronny.
*Vinnere av mesterskapet i 2025 ble laget «Drylerne» med deltakerne Even Husøy, Mike Sander Mortensen og Casper Arnesen 

## Referanser
Akio Fukuda

**Akio Fukuda** (福田昭夫, født 17. april 1948) er en japansk politiker som representerer Det demokratiske partiet i Japan, og er medlem av Representantenes hus i Japans riksdag (nasjonale lovgivende forsamling). Han er født i Imaichi, Tochigi og utdannet ved Tohoku-universitetet. Han ble medlem av regjeringen i  Imaichi i 1971 og ble ordfører i byen i 1991, og tjenestegjorde i tre perioder som ordfører. Han ble valgt til  guvernør i Tochigi i 2000, men ble ikke  gjenvalgt  i 2004. I 2005 ble han valgt til Representantenes hus for første gang.

## Referanser


## Kilder
* 

## Eksterne lenker
*    japansk
Simeiz

‎**Simeiz** (ukrainsk: Сімеїз &ndash; *Simejiz*, russisk: Симеиз &ndash; *Simeiz*, krimtatarisk: *Simeiz*) er en by på Krim i Ukraina. Byen ligger ved Svartehavet, i sørhellingen av Krimfjellene, 18 kilometer vest for Jalta. Den viktigste næringsveien er turisme. I 2001 hadde byen 3501 innbyggere.

## Bilder

Simeiz 3.jpg
Скала Дива, Симеиз, Крым.jpg|Diva
Симеиз, Крым.jpg
Симеиз под горой.JPG
MountainKoshkaSimeiz.jpeg|Koshka
House in Simeiz.JPG|Hus i Simeiz


## Se også
*Simeiz-observatoriet

## Referanser


## Eksterne lenker
* 
* Simeiz – Climbing/Topo (PL)
Bermudisk dollar

**Bermudisk dollar** (ISO 4217:BMD) er valutaen på Bermuda. Det blir normalt forkortet til $ eller BD$ for å skille det fra andre dollarvalutaer. En dollar er delt inn i 100 cent. 

## Kilder
* Shipwreck series 2007
Imaichi

Imaichi (今市市;-shi) var en by i prefekturet Tochigi, Japan. Den 20. mars 2006 ble Imaichi slått sammen med  byen Nikkō. Rådhuset i Imaichi fungerer nå som Nikkōs rådhus.
 
I 2003 hadde byen en befolkning på 62 517 og tetthet på 256,72 personer per km². Det totale arealet var 243,52 km². 
Byen ble grunnlagt 31. mars 1954.

Akio Fukuda ble ordfører i byen i 1991, og tjenestegjorde i tre perioder som ordfører.
Krimfjellene

**Krimfjellene** (russisk: Крымские Горы &ndash; *Krymskije Gory*, ukrainsk: Кримські Гори &ndash; *Krymski Hory*, krimtatarisk: *Qırım dağları*) er en fjellkjede som løper parallelt med sørøstkysten av Krim i Ukraina. Fjellene ligger mellom åtte og 13 km fra havet. I vest faller fjellene bratt mot Svartehavet, mens de i øst gradvis glir over i et steppe-landskap. Den høyeste toppen er Roman-Kosj med 1545 meter over havet.

## Referanser


## Eksterne lenker
* 
* Krimfjellene
Afrikalekene

**Afrikalekene**, tidligere kalt **panafrikanske leker** eller **allafrikanske leker**, er en regional multisportkonkurranse som avholdes hvert fjerde år. De organiseres av Den afrikanske union (AU), Association of National Olympic Committees of Africa (ANOCA) og Association of African Sports Confederations (AASC). Alle deltakende nasjoner må være fra det afrikanske kontinentet. 

De første panafrikanske leker ble arrangert i 1965 i Brazzaville i Kongo. Den internasjonale olympiske komité (IOK), anerkjente offisielt lekene som en kontinental flersportkonkurranse, sammen med Panamerikanske leker og Asialekene.

## Historie
De moderne olympiske lekers far, Pierre de Coubertin, hadde ideen til panafrikanske leker allerede i 1920. Kolonimaktene som hadde kolonisert Afrika i denne perioden var skeptisk til denne ideen, fordi de var redde for at det samlende aspektet ved sport ville bidra til at afrikanske land ville kreve sin uavhengighet. Det ble gjort forsøk på å arrangere slike leker i Alger i Algerie i 1925 og i Alexandria i Egypt i 1928, men til tross for en betydelig innsats fra arrangørene ble det ikke noe av lekene. IOKs første afrikanske medlem, den greskfødte egyptiske sprinteren Angelo Bolanaki, donerte penger til å bygge et stadion, men det skulle likevel ta tre årtier før lekene var i gang. 

Tidlig i 1960-årene organiserte fransktalende afrikanske land *Vennskapslekene (Friendship Games)*. Lekene ble avholdt på Madagaskar i 1960, deretter Elfenbenskysten i 1961. De tredje lekene skulle avholdes i Senegal i 1963, men før disse lekene var ferdig planlagt møttes de afrikanske Ungdoms- og sportsministerne i Paris i 1962. Lekene ble der gitt det nye navnet *Panafrikanske leker (Pan African Games)* og ble offisielt anerkjent av IOK som likeverdig med andre kontinentale leker, som Asialekene og de Panamerikanske leker. I juli 1965 ble de første lekene arrangert i Brazzaville i Kongo. Omtrent  utøvere fra 30 land deltok. Den forente arabiske republikk (Egypt og Syria) ble mestvinnende nasjon.  

I 1966 ble SCSA (Supreme Council of Sport in Africa) dannet i Bamako og denne organisasjonen sto som ansvarlig for panafrikanske leker frem til 2013. De andre lekene ble tildelt Mali i 1969, men et militærkupp gjorde at lekene måtte kanselleres. Lagos i Nigeria overtok som arrangør i 1971, og de ble endelig arrangert i 1973 etter Biafrakrigen. I 1977 ble de tredje lekene planlagt å arrangeres i Algerie, men av tekniske årsaker ble de utsatt et år, og ble arrangert i 1978. Også senere leker ble utsatt; de fjerde lekene skulle arrangeres i Kenya i 1983, men ble først utsatt til 1985, og ble til slutt arrangert i Nairobi i 1987. I januar 2012 ble det besluttet at lekene skulle hete *Afrikalekene (African Games)*.

Siden 1987 har Afrikalekene fulgt en fireårssyklus, på samme måte som de olympiske leker.

## Vertsbyer

;Fotnoter

## Medaljeoversikter
### Alfabetisk
**Oppdatert per [[Afrikalekene 2023]]*

### Rangert

## Se også
*Asialekene
*Panamerikanske leker

## Referanser


## Eksterne lenker
* 
* Medaljevinnere
Hans Johan Frederik Berg

**Hans Johan Frederik Berg** (født 24. desember 1813, død 25. september 1874) var en norsk maler.  Han arbeidet som portrettmaler og med akvareller, men i samtiden var han mest kjent som kopist. 

H.J.F. Berg var født på handelsstedet Kopardal på Løkta i nåværende Dønna kommune, der faren Anders Berg var handelsmann. Moren Susanne Meldal Bernhoft døde tidlig og faren giftet seg igjen med en datter av biskop Mathias Bonsach Krogh.  

I 1835 begynte han å utdanne seg til kunstner, først ved Den Kongelige Tegne- og Kunstskole i Christiania, senere ved kunstakademiet i København.  I 1838 vendte han tilbake til Christiania og etablerte seg som portrettmaler.  Blant personene han portretterte var Amalie Sofie Bekkevold, som var ektefellen til Henrik Wergeland, fiolinisten Ole Bull, godseier Isak Coldevin og ektefellen hans. Men etterhvert tok fotografiapparatet vekk grunnlaget for en levevei som portrettmaler, og han reiste utenlands for å utvikle seg som kunstner.

På 1850-tallet hadde Berg kopiert bilder av de store mestrene.  Han reiste omkring på kjente kunstmuseer og kopierte Rembrandt, Peter Paul Rubens m.fl. Kopiene ble stilt ut i Stockholm i 1857 og i Christiania i 1861. I 1863 kom han til London for å lære om akvarellmaling.  På 1870-tallet malte han en serie bilder som skildret samisk miljø.  

## Referanser


## Kilder
*Falahat, Ann 2007: «Hans Johan Frederik Berg. Akvarellist, kopist og orientalist» (s. 9-49). I: Anne Aaserud og Knut Ljøgodt (red.): *Fra Nesna til Nilen. Akvareller fra Hans Johan Frederik Bergs reiser*. Tromsø: Nordnorsk Kunstmuseum. ISBN 978-82-91834-31-3
*Falahat, Ann 2008: «Akvarellmaleren Hans Johan Frederik Berg (1813-1874). Fra Nesna til Nilen" (s. 11-15). I: Peter Christen Asbjørnsen: Erindringer fra Egypt 1849 - 1850. Med akvareller av Hans Johan Frederik Berg. Oslo: Juletræet 2008, Asbjørnsenselskapets årsskrift nr. 1. ISBN 978-82-997953-0-2
*Laumann, Svein: «Akvarellmaleren fra Helgeland Hans Johan Fredrik Berg» i *[[Årbok for Helgeland]] 1998/99* ISBN 82-7866-007-7
*Ljøgodt, Knut 2007: «Katalog» (s. 50-88). I: Anne Aaserud og Knut Ljøgodt (red.): *Fra Nesna til Nilen. Akvareller fra Hans Johan Frederik Bergs reiser*. Tromsø: Nordnorsk Kunstmuseum. ISBN 978-82-91834-31-3
Brestir Sigmundsson

**Brestir Sigmundsson** (fornorsket: *Breste Sigmundsson*), født på Skúvoy, død 970 på Stóra Dímun var en vikinghøvding på Færøyene. Han omtales i Færøyingesagaen.

Han styrte over halvparten av øyriket sammen med broren Beinir Sigmundsson. De hadde sitt sete på sin gård på Skúvoy. Brestir var sønn av Sigmundur den eldre. Brestir hadde sønnen Sigmundur Brestisson sammen med Cæcilia. Brestir og Beinir ble drept av Svínoyar-Bjarni og den konkurrerende høvdingen Havgrímur da de oppholdt seg på gården på Stóra Dímun. Sigmundur, da syv år gammel, var vitne til drapet og søkte senere hevn for dette.

## Litteratur
**Færøyingesagaen*, Flatøybok, Saga bok, bd. 1 (2014), s 257
**Soga om færøyingane*, Aschehoug (1964)
John Birkenhead

**John Birkenhead** eller *Berkenhead* (24. mars 1616 – 4. desember 1679) var en engelsk politisk skribent og journalist som ble fengslet flere ganger i løpet av Det engelske samveldet (den republikanske regjeringen i 1649&ndash;1653) for hans påtrengende rojalisme.

Birkenhead ble utdannet ved Wittons gymnas i Northwich. Birkenhead begynte å produsere Englands første offisielle nyhetshefte *Mercurius Aulicus* i 1643. Den mest betydningsfulle skribenten var Peter Heylin mens Birkenhead selv skrev satire, sladder og flengende polemikker som det parlamentariske partiet fant vanskelig å tilbakevise.

Hans lojalitet til rojalistenes parti ble belønnet ved gjeninnføringen av monarkiet da han fikk presseprivlegium og ble felles redaktør sammen med Henry Muddiman av den nye offisielle nyhetsheftet *Mercurius Publicus*. Hans bidrag til journalistikken etter restaureringen var spinkel, og han konsentrerte seg mer om en politisk karriere og ble valgt inn i parlamentet for Wilton i Wiltshire i juni 1661. Han ble adlet det påfølgende året og var med på å grunnlegge Royal Society.

## Referanser


## Litteratur
* Thomas, Peter W. (1969): *Sir John Berkenhead, 1617-1679: A Royalist Career in Politics and Polemics*. Oxford: Clarendon Press (OUP).
Militær straffelov (Danmark)

**Militære straffelov** er en lov som supplerer den danske straffeloven med regler som understøtter militærets disiplin og kommandoforhold. En ny militær straffelov trådte i kraft 1. januar 2006 etter et større kommisjonsarbeid. Ved denne endring mistet militære sjefer adgangen til å tildele (mindre) straffer; de kan nå kun tildele et disiplinarmiddel, mens militære straffer nå tilkjennes kun av auditører (Forsvarets Auditørkorps) og krigsretter.

De særlige militære krav og forbrytelser omfatter blant annet:
* Lydighetsplikt (§ 11)
* Mytteri (§ 12)
* Respektstridig opptreden (§§ 13-14)
* Vaktforseelse (§ 24)
* Desertering (§ 25)
* Pliktforsømmelse (§ 27)

Pliktforsømmelsen kalles også «gummiparagrafen» fordi den ikke bestemmer *hvilke* plikter man kan forsømme seg mot.

## Se også
* Militær retsplejelov
* Straffeloven (Danmark)

## Eksterne lenker
* Militær straffelov fra Retsinfo Pr. 2006.
* Bekendtgørelse af lov om forsvarets personel
* Den militære straffelov forklart på www.retssal.dk.
Jens Mouris

**Jens Mouris** (født 12. mars 1980) er en nederlandsk landevei- og banesyklist. Som landeveissyklist er han under kontrakt med Drapac Cycling.

## Referanser


## Eksterne lenker
* 
*
Straffeloven (Danmark)

**Straffeloven** eller den **borgerlige straffelov** er en dansk lov som inneholder en alminnelig og en særlig del.

Den alminnelige del inneholder de alminnelige betingelser for straff (for eksempel regler om gjerningsmannens alder (§ 15), hans statsborgerskap og gjerningssted (§ 7), nødverge (§ 13), medvirkning til en forbrytelse (§ 23), forsøk på utførelse av en forbrytelse (§ 21) med videre). Den særlige del inneholder de tradisjonelle forbrytelsene, blant annet forbrytelser mot staten, den offentlige orden, liv og legeme, den personlige frihet, kjønnssedeligheten, vinningskriminalitet, narkotikakriminalitet med mer. Det er dog ikke alle straffbelagte lovovertredelser som finnes i straffeloven. Det følger direkte av straffelovens § 1: «Straf kan kun pålægges for et forhold, hvis strafbarhed er hjemlet ved lov, eller som ganske må ligestilles med et sådant.»

Et utall av andre lover inneholder også straffbelagte regler. Man kaller normalt overtredelser av sådanne regler for «særlovsovertredelser», fordi det er tale om overtredelse av en annen lov enn straffeloven.

## Eksterne lenker
* Bekendtgørelse af straffeloven
* Bekendtgørelse af lov om udgifterne i strafferetsplejen
Pliktforsømmelse

**Pliktforsømmelse** foreligger når man ikke etterkommer de plikter man har, typisk i et ansettelsesforhold. Pliktforsømmelse er lovlig avskjedigelsesgrunn, men avskjedigelsen skal da skje konsekvent fra arbeidsgiverens side. 

For at arbeidsgiver skal kunne påberope seg pliktforsømmelse som grunn for avskjed, skal der eksistere en felles forståelse av hva pliktene går ut på. Dette kan fremgå ved at arbeidstaker har opplæring/fagbrev, men også ved skriftlig arbeidsreglement og rutinebeskrivelser. For spesifikt arbeidsstedsrelaterte plikter, skal disse være gjort kjent for arbeidstaker.

I militære sammenhenger er det et særlig behov for disiplin, herunder at plikter etterkommes. Derfor gjør den militære straffelov pliktforsømmelse straffbart i § 27. Ettersom pliktene ikke spesifiseres nærmere, kalles bestemmelsen også for «gummiparagrafen».

Et relatert begrep er lydighetsnektelse.
Lydighetsnektelse

**Lydighetsnektelse** foreligger når man ikke etterkommer en **lydighetsplikt**, eller når man motsetter seg et lydighetskrav, altså nekter å gjøre som man blir instruert (beordret) til å gjøre. En lydighetsplikt kan foreligge i kraft av et ansettelses- eller kommandoforhold. Kommandoforhold med lydighetsplikt kjennes især fra militæret, men finnes også hos politiet &ndash; begge steder hvor en tilspisset situasjon vil kunne kreve disiplinert oppførsel. Ofte er det ikke hjemmel til å kreve en egentlig lydighetsplikt etterkommet, og det er i den situasjon at partene kan være uenige om retten til lydighetsnektelse.

Lydighetsplikten foreligger kun såfremt den givne ordre er både *lovlig* og *tjenstlig*. En ordre som innebærer overtredelse av en lov, behøver man således ikke overholde, men en beordring vil sammen med nødverge kunne lempe en etterfølgende straff. En ordre som åpenlyst ikke er tjenstlig &ndash; eksempelvis krav om at man skal klippe sjefens gressplen &ndash; skal heller ikke adlydes.

Hvis en undergiven får en ordre som den pågjeldende anser for å være ulovlig eller ikke tjenstlig, kan den pågjeldende &ndash; etter omstendighetene &ndash; gjøre innsigelse til den som har gitt ordren, klage til en overordnet eller om nødvendig nekte å adlyde ordren. Da manglende lovlighet kan være et fortolkningsspørsmål, er hovedregelen at en ordre som etter innsigelse gjentas, skal adlydes.

Lydighetsnektelse vil kunne ha ansettelsesrettslige konsekvenser og i militæret også utløse straff etter militær straffelovs § 11, som behandles av en militær auditør. Planlegger flere soldater eller sivile besetningsmedlemmer sammen lydighetsnektelse, foreligger det mytteri.

Et relatert begrep er pliktforsømmelse.

## Se også
*Sivil ulydighet
Flyktningkonvensjonen

**Flyktningkonvensjonen**, også kalt **FNs konvensjon om flyktningers stilling**, er en konvensjon som ble utarbeidet av De forente nasjoner (FN) i kjølvannet av annen verdenskrig for å sikre at alle flyktninger får de universelle menneskerettigheter som FN formulerte i 1948 (Menneskerettighetserklæringen).

Konvensjonen ble vedtatt av FNs generalforsamling 28. juli 1951 og trådte i kraft 22. april 1954, etter at 35 stater hadde ratifisert den.

Flyktningkonvensjonen definerer i artikkel 1a hvem som regnes som flyktning og gir alle flyktninger rett til å søke beskyttelse mot forfølgelse. Det er opp til den enkelte stat å bestemme hvem som omfattes av vilkårene, men dette tolkes ulikt av de enkelte statene.

Non refoulement-prinsippet i artikkel 33 er mest sentralt i beskyttelsen og er forbudet mot å returnere flyktninger til hjemlandet sitt eller til et annet utrygt område. Flyktningkonvensjonen gir også noen viktige rettigheter for flyktninger som rett til arbeid, utdanning, rett til å organisere seg og tilgang til landets domstoler.

## Referanser




## Eksterne lenker

* «Konvensjon om flyktningers stilling», fra Lovdata
* FNs høykommissær for flyktninger
Bredde-først-søk

**Bredde-først-søk** (**BFS**) er en søkealgoritme for grafer som fra en node søker nivå for nivå nedover i en trestruktur.

## Virkemåte

Algoritmen går systematisk gjennom grafen ved å undersøke om noden som kontrolleres har barn. Dersom dette er tilfellet, blir de lagt til i en kø (noden markeres i blått på illustrasjonen). Deretter hentes en og en node ut av køen og sammenlignes med det som søkes etter. Så lenge ikke riktig node er funnet, legges nodens eventuelle barn til i køen, og algoritmen henter ut neste objekt. På denne måten blir alle søskennodene (nodene på samme nivå) søkt gjennom før traverseringen fortsetter ned på neste nivå.

## Algoritme
# Legg rotnoden til i køen
# Hent en node ut av køen og undersøk den
#* Hvis noden stemmer overens med ønsket resultat, avslutt algoritmen og returner resultatet
#* Hvis ikke, legg nodens barn til i køen
# Hvis køen er tom, er alle nodene i grafen undersøkt og søket må avsluttes uten resultat
# Gjenta fra steg 2

**NB:** Å bruke en stabel i stedet for en kø, gjør søkealgoritmen til et dybde-først-søk (DFS).
Fyrstinnen av Asturias-prisene

**Fyrstinnen av Asturias-prisene** (spansk: *Premios Princesa de Asturias*), tidligere **Fyrsten av Asturias-prisene**, er en samling utmerkelser som tildeles enkeltpersoner, grupper eller organisasjoner for fremragende bidrag innenfor natur- og samfunnsvitenskap, humanistiske fag, kunst og kultur, sport, internasjonalt samarbeid og for virke i  kampen mot urettferdighet, fattigdom, sykdom, uvitenhet eller for forsvar av friheten. Prisene tildeles uten hensyn til mottagernes statsborgerskap. Prisene utdeles av Fundación Príncesa de Asturias og har navn etter tittelen til Spanias kronprins/kronprinsesse. Charteret for prisene ble utstedt i 1980 og i 1981 ble de første prisene utdelt.

Prisene var først kjent som Fyrsten av Asturias-prisene, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisene. Stiftelsen endret samtidig navn til Fundación Princesa de Asturias.

Med prisen følger en skulptur utformet av kunstneren Joan Miró og prispenger på  euro. Prisene deles ut årlig i Oviedo. 

Prisen deles ut i åtte kategorier:
*Fyrstinnen av Asturias' pris for kunst (siden 1981)
*Fyrstinnen av Asturias' pris for samfunnsvitenskap (siden 1981)
*Fyrstinnen av Asturias' pris for kommunikasjon og humaniora (siden 1981)
*Fyrstinnen av Asturias' pris for internasjonalt samarbeid (siden 1981)
*Fyrstinnen av Asturias' pris for naturvitenskap og teknologi (siden 1981)
*Fyrstinnen av Asturias' pris for litteratur (siden 1981)
*Fyrstinnen av Asturias' pris for enighet (siden 1986)
*Fyrstinnen av Asturias' pris for sport (siden 1987) 

## Referanser


## Eksterne lenker
*
BFS

**BFS** kan vise til:
* Søkealgoritmen bredde-først-søk
* Bevegelsen for Sosialisme
* Bureau of the Fiscal Service
* IATA-flyplasskoden til Belfast lufthavn
* Bergen forskningsstiftelse
Københavns Domhus

**Københavns Domhus** står på Nytorv i København. Det ble bygget i årene  til  med C.F. Hansen som arkitekt, og innviet i juli 1815. Det ble opprinnelig reist som et kombinert rådhus og tinghus og erstattet det gamle rådhuset som brant i 1795. Slik fungerte det inntil det nåværende rådhuset på Rådhuspladsen ble tatt i bruk i 1903, hvor Københavns Byret har holdt til i huset. 

Bygningen ble oppført i nyklassisisme med seks joniske søyler i inngangspartiet. På siden av huset er det bygget en portal over Slutterigade til arresthuset, som ble oppført samtidig med domhuset, også det av C.F. Hansen. Domhuset er tegnet etter inspirasjon fra Andrea Palladios villaer i Vicenza.

Domhuset er fredet.

## Referanser
Roskilde Ting- og Arresthus

**Roskilde Ting- og Arresthus** er et bygningskompleks i Roskilde fra 1878, som huser et arresthus og tinghus for grunnlovsforhør.

## Historie
Fra starten fungerte bygningen som ting- og arresthus, samt dommerkontor for Voldborg, Tune og Ramsø herreder, samt Roskilde Stad.

I 1954 ble dommerkontoret flyttet til den bygningen i Kornerups Vænge som frem til 2007 huset politistasjonen. Ved oppdelingen i 1963 av rettskretsen til en byrettskrets og en herredsrettskrets, fikk byretten innrettet kontorer i en eksisterende kontorbygning i Støden. I 1976 flyttet man til de nåværende lokalene på Helligkorsvej, men valgte å bibeholde bruken av det gamle ting- og arresthuset til grunnlovsforhør og arresthus.

I dag anvendes bygningen fortsatt som både domstol og arrest, for rettens vedkommende dog primært til gjennomførelse av grunnlovsforhør. Arresthuset har plass til 25 innsatte og hører dermed til de mellomstore arresthusene i Kriminalforsorgen.

## Eksterne lenker
* Arresthuset i Roskilde
* Retten i Roskilde
Lene Aarnes Westerhaug

**Lene Aarnes Westerhaug** (født 28. oktober 1968) er en forfatter, matskribent Hun er utdannet bibliotekar med bachelor i bibliotek- og informasjonsvitenskap og har vin- og brennevinsutdannelse fra Wine & Spirit Education Trust, London med Intermediate Cretificate, Advanced Certificate og Diploma. Hun har jobbet mange år med nettmagasin i ABC Startsiden og som journalist i ABC Nyheter, og tidligere vært frilans mat- og vinjournalist og levert mat- og drikkeartikler og faste vinspalter i en rekke aviser og magasiner, blant dem ukebladet KK, Det gode liv, Maison Mat & Vin, Nord, Det Gode liv og Dagsavisen (pr 2013)

Westerhaug har i tillegg sittet i flere internationale vinfaglige juryer og blant annet vært jurymedlem for den østerrikske vinboken «Österreichs beste Rotweine». Westerhaugs er forfatter av bøkene «Akevitt - Livets vann» (2010). 
 og Mat fra våre kjøkken (2011). Westerhaug er en av ti bidragsytere til boken Matmisjonen (2012)

## Referanser
Hasna Benhassi

**Hasna Benhassi** (arabisk: حسنة بنحسي, født 1978) er en marokkansk friidrettsutøver som konkurrerer på mellomdistansene..

Benhassis første internasjonale mesterskapsfinale var under innendørs-VM 1999, der hun ble nummer fem på 800 meter. Hun deltok også under OL 2000 der hun gikk til finalen på 800 meter og ble nummer åtte med tiden 1.59,27. Under innendørs-VM 2001 i Moskva tok gull på den lengre distansen 1500 meter. På samme distanse tok hun bronse under det afrikanske mesterskapet i 2002.

Under Sommer-OL 2004 i Athen tok hun sølv på 800 meter etter Kelly Holmes og satte samtidig ny personlig rekord med 1.56,43. Hun kvalifiserte seg også til finalen på 1500 meter, men endte helt nede på 12.-plass.

I VM 2005 i Helsingfors tok hun igjen sølv på 800 meter, denne gangen gikk gullmedaljen til Zulia Calatayud. Under innendørs-VM 2006 tok hun bronse på 800 meter etter et løp på 2.00,34. Ytterligere en 800 meter-medalje ble det under VM 2007 da hun tok sølv etter Janeth Jepkosgei.

Hun deltok også under Sommer-OL 2008, der hun ble nummer 3 på 800 meter etter kenyanerne Pamela Jelimo och Jepkosgei.

## Personlige rekorder
* 800 meter –   1.56,43
* 1500 meter – 4.02,54

## Referanser


## Eksterne lenker
*
Maciej Bodnar

**Maciej Bodnar** (født 7. mars 1985 i Wrocław) er en polsk tidligere profesjonell, landeveissyklist.

Han la opp etter 2023-sesongen.
## Meritter

;2006
: Polsk U23-mester på tempo
;2007
: Polsk U23-mester på tempo
:GP Bradlo
;2009
: Polsk mester på tempo
;2010
:3.-plass, etappe 1 (ITT), Tour of Turkey
;2012
: Polsk mester på tempo
:3.-plass sammenlagt, Tredagers i De Panne
;2013
: Polsk mester på tempo
;2014
:Etappeseier, Tredagers i De Panne
;2015
: 4. etappe Polen rundt
;2016
:Etappeseier, Tredagers i De Panne
: Polsk mester på tempo
;2017
:20. etappe (ITT), Tour de France
;2018
: Polsk mester på tempo
;2019
: Polsk mester på tempo

## Referanser


## Eksterne lenker
*
Alþingishúsið

**Alþingishúsið** er en klassisk bygning fra 1800-tallet på Austurvöllur i Reykjavík på Island. Bygningen huser Alltinget, Islands nasjonalforsamling.

Alþingishúsið har også huset det islandske nasjonalbiblioteket og oldsaksamlingen, og senere det islandske nasjonalgalleriet. Universitetet på Island benyttet bygningens andre etasje fra 1911 til 1940, og Islands president hadde sine embedskontorer i bygningen frem til 1973.

Bygningen ble oppført i 1879–1881 etter tegninger av Ferdinand Meldahl, mens tilbygget Kringlan  er tegnet av Frederik Kiørboe i 1908.

## Referanser

## Eksterne lenker
* Alþingishúsið – Billedgalleri fra www.islandsmyndir.is
Vestnorsk

**Vestnorsk** er en av Norges to store dialektgrupper og består av sørlandske, vestlandske og nordnorske talemål. Den andre store dialektgruppen er østnorsk, som består av østlandsk og trøndersk.

Vestnorsk som gruppe utgjøres av talemålene i Telemark, Aust-Agder, Vest-Agder, Rogaland, Hordaland, Sogn og Fjordane, Møre og Romsdal, Nordland, Troms og Finnmark. Til sammen utgjør antall brukere av denne dialektgruppen rundt 1,9 millioner mennesker.

Inndeling av talemål i dialektgrupper medfører i noen sammenhenger en viss uenighet blant lingvistene. Stort sett er det imidlertid enighet om at Norge kan deles inn i to grunnleggende dialektområder, basert på at de østnorske dialektene har såkalt kløyvd infinitiv (noen infinitiver ender på -e, andre på -a), mens i de øvrige har infinitivene alltid samme endelse, -e, -a, eller ingen:

* Vestnorsk, som inkluderer talemålene på Sørlandet og Vestlandet opp til Romsdal, samt i Nord-Norge
* Østnorsk, som inkluderer talemålene på Østlandet og i Trøndelag, samt på Nordmøre

## Vestnorske dialekter
* **Nordnorske dialekter** har stort sett *-a* som bestemt artikkel i entall av sterke og svake hunkjønnsord, men -o/å forekommer også i svake hunkjønnsord på Helgeland og i Salten. Ulike varianter av e(g) er brukt i begge disse områdene. Dialektene strekker seg fra det over hele Nord-Norge (uten Bindal). Av disse kan nevnes:
** Helgelandsdialekt
** Nordlandsdialekt
** Tromsdialekt
** Finnmarkdialekt
* **Nordvestlandske dialekter** har e-infinitiv, og strekker seg fra det midtre Sogn og Fjordane til Romsdal. Av disse kan nevnes:
** Jølstramål
** Sunnmørsdialekt
**Romsdalsdialekt
* **Sørvestlandske dialekter** har a-infinitiv, og strekker seg fra indre Sogn og Fjordane, gjennom Hordaland og Rogaland og til deler av Vest-Agder. Av disse kan nevnes:
** Bergensk, haugesundsk, stavangersk: dette er bymål og de har sterke *forenklinger*, noe som er typisk for alle bydialekter, men de stammer opprinnelig fra dialektene i nærområdet, og har mye til felles med dem.
** Jærsk
** Strilamål
***Sørlandske dialekter** har bløte konsonanter, skarre-r og a-endelser, og snakkes i Agder og deler av Telemark.
United States Capitol

**United States Capitol** er USAs føderale capitol og sete for Kongressen. Bygningen ligger i Washington D.C., på toppen av Capitol Hill i den østlige ende av National Mall. Offisielt blir både den østlige og vestlige side av Capitol referert som fasaden. Historisk er det dog den østlige side som opprinnelig ble bygget til mottagelse av gjester og dignitarer. Bygningen bevoktes av U.S. Capitol Police.

## Se også
* Stormingen av den amerikanske kongressen 2021

## Referanser


## Eksterne lenker
* 
* Capitol Visitors Center
* United States Capitol Historical Society
* Architect of the Capitol
* Capitol History Project – Documentary and website by C-SPAN
* Temple of Liberty: Building the Capitol for a New Nation via Library of Congress
Robert Hale Merriman

**Robert Hale Merriman** (født 17. november 1908 i Nevada, død 2. april 1938 i Gandesa, Spania) var en amerikansk økonomiprofessor ved California-universitetet. Han ble med på den republikanske siden i den spanske borgerkrigen, hvor han kommanderte Abraham Lincoln-bataljonen, som en del av de internasjonale brigadene, som først kom i kamp under slaget ved Jarama. Merriman ble senere drept i kamp i 1938.
Sankthelensk pund

**Sankthelensk pund** (også bare kalt «pund», ISO 4217: SHP) er valutaen som benyttes på de britiske oversjøiske territorier St. Helena, Ascension og Tristan da Cunha. Den er fastsatt i paritet med britisk pund, og er delt i 100 pence.
Gastone Gambara

**Gastone Gambara** (født 10. november 1890 i Imola, død 27. februar 1962 i Roma) var en italiensk fascistisk general. Gambara tjenestegjorde under første verdenskrig og den italiensk-abessinske krigen i 1935 og 1936.

Under den spanske borgerkrigen var han Corpo Truppe Volontaries fjerde og siste kommandant, og kommanderte de italienske soldatene under Cataloniaoffensiven.

Under andre verdenskrig tjenestegjorde han i Albania, Nord-Afrika, Balkan og Italia for Den italienske sosialrepublikken. I 1942 ble han tiltalt for krigsforbrytelser, men etter krigen fortsatte han som en general for Republikken Italia.

## Referanser
Bakun-demningen

**Bakun-demningen** er en demning med vannkraftverk i Sarawak i Malaysia, dvs på den vestlige delen av Borneo. Kraftverket ligger ca. 60 km vest for byen Belaga, i ei mindre sideelv til elva Rajang, og ble påbegynt i 1995. Det er ventet at sluttføringen av anleggsarbeidet med igangsetting av kraftproduksjon kan skje i 2015, men det har vært tre utsettelser av prosjektet og dato for ferdigstilling er ikke sikker. Installert effekt blir etter eksisterende planer totalt 2.400 MW.

Selve demningen skal bli ca. 205 m høy og 750 meter lang, og reservoaret vil demme opp ca. 695 km² jungel og elvedal. Prosjektet er økologisk omstridt.

## Referanser


## Eksterne lenker
* 
* Friends of the Earth – prosjektside om økologiske følger av Bakundammen.
* Asia Times  – «Dirty dam draws dirty smelters», 25. januar 2006.
Kannagawa vannkraftverk

**Kannagawa vannkraftverk** er et pumpekraftverk ved elva Shinano helt øst i prefekturet Nagano ved grensa til prefekturet Gunma, i det sentrale Japan, som drives med pumpeverk for kraftproduksjon fra to reservoarer. Installert effekt er om lag 940 MW, og anlegget stod ferdig i 2012.

***Minamiaiki-demningen*** er det øverste av reservoaret i anlegget, det er en 136 m høy steinfyllingsdam som demmer opp 18,36 millioner m³ vannmasser. Nedre reservoar dannes av en 120 m høy gravitasjonsdam i betong, som demmer opp 19,1 millioner m³. Denne dammen vil levere brorparten av vannkraften til pumpekraftverket.

***Ueno-demningen*** blir det andre og lavereliggende reservoaranlegget, som vil levere en mindre mengde vannkraft til pumpekraftverket.

## Eksterne lenker
* IEA - Tokyo Electrical Power Company's pumpekraftverk, beskrivelse, kart og bilder.
Little Goose-demningen

**Little Goose-demningen** (engelsk: *Little Goose Lock and Dam*) er en demning med et vannkraftverk som ligger i Snake River i staten Washington i USA, 14&nbsp;km nordøst for byen Starbuck i Columbia County, og ligger ellers også i Whitman County. Dette er det tredje siste kraftverket i Snake-elva før denne munner ut i Columbia River i samme delstat. Den må ikke forveksles med *Little Goose Dam* i Nord-Dakota.

Anlegget ble påbegynt 1963 og ferdigstilt i 1970, med utvidelse i 1978. Det er en installert effekt på 810 MW, med største bruttoeffekt 932 MW, fordelt på seks turbiner. Demningen er 29 meter høy og 809 meter lang. Slusen i dammen er 204 meter lang og 26 meter bred, og gjør det mulig med elvetrafikk videre oppover elva.

Demningen skaper Lake Bryan, et 62&nbsp;km langt reservoar i Snake-elva som går helt opp til Lower Granite-demningen. Nedenfor demningen ligger Lake Herbert G. West, som er et 45&nbsp;km langt kunstig reservoar skapt av demningen nedenfor – Lower Monumental-demningen.

## Referanser


## Eksterne lenker
* Anleggets hjemmeside - hos US Army Corps of Engineers.